Document ID: 32007R0342

KOMISSION ASETUS (EY) N:o 342/2007,
annettu 29 päivänä maaliskuuta 2007,
asetuksen (EY) N:o 489/2005 muuttamisesta interventiokeskusten määrittämisen ja interventioelinten suorittaman paddy- eli raakariisin haltuunoton osalta Bulgarian ja Romanian Euroopan unioniin liittymisen vuoksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon riisin yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1785/2003 (1) ja erityisesti sen 6 artiklan 3 kohdan ja 7 artiklan 5 kohdan,
sekä katsoo seuraavaa:
(1)
Asetuksen (EY) N:o 1785/2003 6 artiklan 2 kohdassa säädetään, että komissio vahvistaa paddyriisin interventiokeskusten luettelon sen jälkeen, kun se on kuullut jäsenvaltioita. Tämä luettelo on neuvoston asetuksen (EY) N:o 1785/2003 soveltamista koskevista yksityiskohtaisista säännöistä interventiokeskusten määrittämisen ja interventioelinten suorittaman paddy- eli raakariisin haltuunoton osalta 29 päivänä maaliskuuta 2005 annetun komission asetuksen (EY) N:o 489/2005 (2) liitteessä I. Bulgarian ja Romanian liityttyä Euroopan unioniin 1 päivänä tammikuuta 2007 on tarpeen määrittää näiden uusien jäsenvaltioiden osalta interventiokeskukset ja lisätä ne mainittuun luetteloon.
(2)
Asetuksen (EY) N:o 1785/2003 7 artiklan 1 kohdassa rajoitetaan interventioelinten ostama määrä 75 000 tonniin koko yhteisössä. Tämän määrän oikeudenmukaisen jakamisen varmistamiseksi asetuksessa (EY) N:o 489/2005 vahvistetaan tuottajajäsenvaltiokohtaiset määrät ottaen huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä 29 päivänä syyskuuta 2003 annetussa neuvoston asetuksessa (EY) N:o 1782/2003 (3) vahvistetut kansalliset perusalat sekä mainitun asetuksen liitteessä VII vahvistetut keskisadot. Bulgarian ja Romanian liittymisen vuoksi tuottajajäsenvaltioiden välistä jakoa olisi tarkistettava soveltamalla samoja jakoperusteita, joita sovellettiin asetuksen (EY) N:o 489/2005 hyväksymisen yhteydessä mutta ottamalla huomioon Bulgarian ja Romanian perusalat.
(3)
Tämän vuoksi asetusta (EY) N:o 489/2005 olisi muutettava.
(4)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 489/2005 seuraavasti:
1)
Muutetaan liite I tämän asetuksen liitteen I mukaisesti.
2)
Korvataan liite V tämän asetuksen liitteen II tekstillä.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä maaliskuuta 2007.

Labels: 2
17
3
6
18
15